Paul yella yesɛa tlata n yiseggasen. Yettaṭṭaf-as jeddi-s tamekḥelt akken ad yessufeɣ aɛber n lferḥ. Tella-d yiwet n tmeɣra i ddemma n waya urǧin uɣaleɣ ẓriɣ am nettat seg wass-nni. Tilawin n taddart meṛṛa, tilemẓiyin, timɣarin, usant-d ad iyi-d-hennint yerna ad ḥeḍrent i wurar : yiwet n tmeṭṭut tekkat ṭṭbel ɣef ubidun n upiṭrul, tiyaḍ kkatent afus, cennunt, tiyaḍ-nniḍen cceṭṭḥent, ggarent tiɣri i lferḥ - A win uɣer i d-cerkeɣ lferḥ, yya-d ad tferḥeḍ yid-i. Armi iruḥ lḥal tameddit i yuɣal yal yiwen s axxam-is. Seg sb. 136.